**Návrh**

**Všeobecné záväzného nariadenia obce Malá Čierna č. 1/2022**

**o Dani za ubytovanie**

**Obec Malá Čierna** v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanovení § 40, §41, § 43 a § 103 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**u s t a n o v u j e**

**§1**

**Základné ustanovenie**

1. Obecné zastupiteľstvo v Malej Čiernej podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **rozhodlo,** že v nadväznosti zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady **zavádza s účinnosťou od 01.01.2022 miestnu daň za ubytovanie.**

2. Toto všeobecné záväzné nariadenie upravuje podmienky určovania a vyberania dane za ubytovanie na území obce Malá Čierna v zdaňovacom období. Zdaňovacie obdobie za ubytovanie je kalendárny rok.

**§2**

**Sadzba dane**

Obec Malá Čierna určuje sadzbu dane na **1,00 €** na osobu a jedno prenocovanie.

**§3**

**Vyberanie dane**

Platiteľom dane je prevádzkovateľ zariadenia, ktorý odplatné prechodné ubytovanie poskytuje.

**§4**

**Povinnosť poskytovateľa**

Platiteľ dane je povinný denne viesť knihu ubytovaných osôb s ich identifikačnými údajmi a o počte prenocovaní  predložiť túto knihu k nahliadnutiu správcovi dane.

**§5**

**Oznamovacia povinnosť a platenie dane**

1. Platiteľ dane je povinný písomne oznámiť vznik daňovej povinnosti správcovi dane do 30 dní od začatia poskytovania prechodného ubytovania. V oznámení uvedie svoje identifikačné údaje ako aj identifikačné údaje ubytovacieho zariadenia. Ak dôjde k zmenám, prípadne zanikne daňová povinnosť je platiteľ povinný nahlásiť tieto skutočnosti do 30 dní odo dňa kedy vznikli.

2.Platiteľ dane je povinný podať priznanie k dani (formulár – príloha č. 1) za ubytovanie správcovi **dane štvrťročne do 15 dní po ukončení štvrťroku a do tohto termínu daň uhradiť**:

* v hotovosti do pokladne obce Malá Čierna
* bezhotovostne na účet Prima Banka číslo SK69 5600 0000 0031 9412 3001

**§ 6**

**Záverečné a zrušovacie ustanovenie**

1.Pokiaľ toto Všeobecne záväzné nariadenie neobsahuje osobitnú právnu úpravu daní a konania, platia ustanovenia zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon č. 563/2009 Z.z. o správe daní (daňový poriadok) a o zmene a doplnení niektorých zákonov.

Na tomto všeobecne záväznom nariadení sa obecné zastupiteľstvo uznieslo dňa.................

2. Všeobecne záväzné nariadenie nadobúda účinnosť dňom 01.01.2022

V Malej Čiernej dňa .................

 Jaroslav Koleda

 starostka obce Malá Čierna

Vyvesený dňa: **19.11.2021**

Zvesený dňa: